Ǎ Ńtondôbə, ngásəle ma, ńdɔ mə ngákə̄ ábɔ̄m, o ngánəman ma á ngul, o lodó mā; ǹtíé ámǒs mə ńtɔa yǎ ékpə̄gə́lə́ ású bod bə́sə, bə́sə̄ bâkə bâwoe ma. 8Mə ǹtɔa yǎ ábōg dī, éyɔŋ mǎyi kɔ́bɔ mə̌ ngayén hə ábé yā bábɔ, hə ámālá yā lázu. Ébúg Ńtí mə bələ́ naa makad é ńtɔa yǎ dzǎm yā lázu ai ma mətǎ, dzam éwoe loe á ńtīé ámǒs. 9Ma nâ: “Matâm nyē vóan, mǎyǐ kīg fə kɔ́bɔ̄ á dzwé díé”; abǒg tē hḿ fɔ̄ɔ̄ māwódan á ńnə̄m wámā étēde hə anə́ ndóan yǎ yādígi ma á kələ kwí á bivɛ̌s, ńdɔ mə̌ təg yǎ, təgě fə ai ngul. 10Mə ngáwóg bíkag bísə̄ bə́ kaa ma, ai éngongom ésə̄ bə́ bɔɔ ma á mgbág; bəmvóé báma bə́sə̄ bə́ kɔ́bɔgɔ nâ: «Bián nyé, bə́ bīī nyē»; é bod bə́ nɔ́niŋi ma, bɔ́ nâ: «A yénə̄ kig anə́ ā ku m̀bəg aná, ngə́ bī ńyalá fɔ̄ɔ̄ nyē á yób ánā, bǐ ngakun bíā bə́bēn ».